Mistä laulaisin? (1877)
Mistä laulais poika parka,
 Pieni pilpattelisi,
 Itsestänsä ku on arka –
 Moni vielä moittisi?

 Toiset on jo laulellunna
 Maan ja taivaan, tähdet, kuun;
 Saaret, salmet, sanellunna
 Niityt nurmet, luonnon muun.

 Kyllä tiedän mistä laulan:
 Sima-suu on Selmalla.
 Tiedän immen kenokaulan
 Tyynen lammin rannalla.

 Laulan sentään itsekseni,
 Ett’ei kukaan kuulisi,
 Eikä Selmaa omakseni
 Toivovan mun luulisi.

–r–r. [F. F. Brummer]

Lähde: Keski-Suomi 16.6.1877.

F. F. Brummer
Runot
Keski-Suomi (lehti)
1877